text: Se billederne: Fuldt hus til Nordens største akvarie-messe
  23 februar 2019 kl. 14.51
  Mere end 2.000 gæster ventes i weekenden at besøge Vejle Akvariemesse.
  Alle stande er udsolgt, og Vejle Akvarieforening forventer omkring 2.200 gæster til Vejle Akvariemesse i Hældagerhallen i Bredballe. Her viser omkring 40 udstillere fra hele Norden, Tyskland og Holland alt det nyeste indenfor fisk, akvarier og udstyr.
  Heine Dupont, formand, Vejle Akvarieforening: "Et akvarie og fisk i stuen er godt mod stress."
  Det er 10. gang, at Vejle Akvarieforening inviterer til messe.
  - Alle stande er for længst revet væk. Vi regner med få besøg af 2.200 gæster i dag og i morgen søndag, siger Heine Dupont, formand for Vejle Akvarieforening til TV SYD.
  Den nye fiske-trend indenfor akvarier er rejer - men der er stadig plads til den gode gamle velkendte guppy i de danske akvarier.
  - Vores gæster på udstillingen er både hr. og fru Danmark med det lille stue-akvarie - og så de mange nørder, der bruger mange timer og store beløb på deres akvarier og sjældne fisk. Et akvarie og fisk i stuen er godt mod stress, siger Heine Dupont.
  